CELEX: 
Language: mt
Date: 2017-04-20 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolamenti (UE) Nru 1307/2013 u (UE) Nru 1308/2013 tal-Parlament Ewropew u tal-Kunsill fir-rigward tan-notifiki lill-Kummissjoni ta’ informazzjoni u dokumenti

MEMORANDUM TA’ SPJEGAZZJONI
            
            
               1.IL-KUNTEST TAL-ATT DELEGAT
            
            
               L-Istati Membri jinnotifikaw ċerta informazzjoni lill-Kummissjoni għall-finijiet tal-ġestjoni tal-iskemi u tas-swieq skont ir-Regolament (UE) Nru 1307/2013 (ir-Regolament dwar il-Pagamenti Diretti) u r-Regolament (UE) Nru 1308/2013 (ir-Regolament dwar l-OKS).
            
            
               Ir-Regolament tal-Kummissjoni (KE) Nru 792/2009, li jistabbilixxi kif l-Istati Membri għandhom jinnotifikaw l-informazzjoni permezz tas-sistema ta’ informazzjoni dwar is-swieq agrikoli (ISAMM), jeħtieġ li jiġi rrevokat u sostitwit b’regoli li huma allinjati mad-dispożizzjonijiet tat-Trattat ta’ Lisbona u mas-setgħat delegati u ta’ implimentazzjoni stabbiliti fl-atti bażiċi rilevanti. 
            
            
               Barra minn hekk, bi qbil mal-għan li jitnaqqas l-għadd ta’ atti legali u li tittejjeb il-koerenza, id-dispożizzjonijiet legali attwalment separati li jkopru n-notifika ta’ informazzjoni dwar is-suq, b’mod partikolari dwar il-prezzijiet u dwar il-produzzjoni, qegħdin jingħaqdu f’att delegat wieħed u f’att ta’ implimentazzjoni wieħed. Fl-aħħar nett, għall-finijiet ta’ konformità mar-rekwiżiti biex isiru ċerti notifiki lill-Organizzazzjoni Dinjija tal-Kummerċ, partikolarment f’dak li għandu x’jaqsam mal-appoġġ domestiku u l-kompetizzjoni għall-esportazzjoni, qed tittieħed l-opportunità sabiex l-Istati Membri jkunu jistgħu jinnotifikaw tali informazzjoni lill-Kummissjoni permezz tal-ISAMM.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-Kummissjoni ddiskutiet l-abbozz tar-regolament delegat rigward is-sistema ta’ informazzjoni (ISAMM) ma’ esperti nnominati mill-Istati Membri fil-laqgħat tal-Grupp ta’ Esperti dwar l-OKS li saru f’Ġunju 2015, u qieset il-fehmiet u l-pożizzjonijiet espressi matul dawk il-konsultazzjonijiet. 
            
            
               Fil-perjodu minn Frar sa Lulju 2016, id-dispożizzjonijiet fir-rigward tal-prezz/produzzjoni u n-notifiki tad-WTO ġew diskussi b’mod estensiv mal-esperti tal-Istati Membri bl-użu tal-metodu ta’ ħidma miftuħ żviluppat mit-Task Force dwar l-OKS sabiex jiġi kkoordinat l-allinjament tar-Regolamenti eżistenti dwar l-OKS.
            
            
               L-esperti tal-Parlament Ewropew ġew infurmati dwar dawk id-diskussjonijiet kollha, u ġew mistednin għal-laqgħat kollha. Barra minn hekk, l-abbozz tar-regolament delegat ġie soġġett għal Mekkaniżmu ta’ Rispons.
            
            
               Matul perjodu ta’ erba’ ġimgħat (21/12/2016 – 18/01/2017) kien hemm fis-seħħ sistema ta’ feedback onlajn dwar l-abbozz tar-Regolament Delegat u matul dan il-perjodu ma wasal l-ebda kumment.
            
            
               3.ELEMENTI LEGALI TAL-ATT DELEGAT
            
            
               L-istruttura tar-regolamenti l-ġodda kemm delegati kif ukoll ta’ implimentazzjoni se tinkorpora d-dispożizzjonijiet prinċipali tar-Regolament tal-Kummissjoni (Nru 792/2009) attwali dwar ir-rekwiżiti tas-sistema, id-drittijiet ta’ aċċess tal-utenti għas-sistema, l-integrità tas-sistema u l-protezzjoni tad-dejta personali. Se japplikaw għall-obbligi ta’ notifika skont ir-Regolament dwar il-Pagamenti Diretti u r-Regolament dwar l-OKS.
            
            
               Ir-regolamenti l-ġodda kemm delegati kif ukoll ta’ implimentazzjoni se jintroduċu dispożizzjonijiet ġodda li jirrikjedu b’mod espliċitu li kwalunkwe notifika għandha ssir permezz tas-sistema ta’ informazzjoni magħmula disponibbli għall-Istati Membri mill-Kummissjoni. Ir-Regolament delegat se jistipula li l-uniku korrispondent tal-Kummissjoni għan-notifiki u għall-użu tas-sistema se jkun “korp uniku ta’ kuntatt ” maħtur minn kull Stat Membru. Fl-aħħar nett, se jispeċifika t-tip u n-natura tal-informazzjoni li għandha tiġi notifikata skont l-Artikolu 223(2)(a) tal-OKS.
            
            
               L-att delegat iħassar ir-Regolament eżistenti tal-Kummissjoni dwar in-notifiki - ir-Regolament 792/2009.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 20.4.2017
            
            
               li jissupplimenta r-Regolamenti (UE) Nru 1307/2013 u (UE) Nru 1308/2013 tal-Parlament Ewropew u tal-Kunsill fir-rigward tan-notifiki lill-Kummissjoni ta’ informazzjoni u dokumenti 
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
         
         
            
               Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009
                  1
               , u b’mod partikolari l-Artikolu 67(2) tiegħu,
            
            
               Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007
                  2
               , u b’mod partikolari l-Artikolu 223(2) tiegħu,
            
            
               Billi:
            
            
               (1)Ir-Regolamenti (UE) Nru 1307/2013 u (UE) Nru 1308/2013 ħassru u ssostitwixxew ir-Regolamenti tal-Kunsill (KE) Nru 73/2009
                  3
                u (KE) Nru 1234/2007
                  4
                rispettivament. Ir-Regolamenti (UE) Nru 1307/2013 u (UE) Nru 1308/2013 u l-atti adottati abbażi ta’ dawk ir-Regolamenti jistipulaw firxa wiesgħa ta’ obbligi fuq l-Istati Membri sabiex jinnotifikaw l-informazzjoni u d-dokumenti lill-Kummissjoni. Dawn ir-regolamenti jagħtu s-setgħa wkoll lill-Kummissjoni biex tadotta atti delegati u ta’ implimentazzjoni f’dak ir-rigward. Sabiex ikun żgurat li l-informazzjoni u d-dokumenti jiġu notifikati lill-Kummissjoni mingħajr xkiel, għandhom jiġu adottati ċerti regoli permezz ta’ tali atti. Dawn ir-regoli għandhom jissostitwixxu r-regoli stipulati fir-Regolament tal-Kummissjoni (KE) Nru 792/2009
                  5
               , li għalhekk għandu jitħassar.
            
            
               (2)Il-Kummissjoni intensifikat l-isforzi tagħha biex tiżviluppa sistemi kompjuterizzati li jippermettu l-ġestjoni elettronika ta’ dokumenti u proċeduri, kemm fil-proċeduri ta’ ħidma interni tagħha stess kif ukoll fir-relazzjonijiet tagħha mal-awtoritajiet tal-Istati Membri responsabbli għall-implimentazzjoni tal-politika agrikola komuni. L-Istati Membri żviluppaw ukoll sistemi kompjuterizzati fil-livell nazzjonali mmirati biex jiżguraw il-ġestjoni kondiviża tal-politika agrikola komuni.
            
            
               (3)F’dan il-kuntest, qafas legali għandu jistabbilixxi regoli komuni applikabbli għas-sistemi ta’ informazzjoni stabbiliti bl-għan li l-Istati Membri jinnotifikaw l-informazzjoni u d-dokumenti lill-Kummissjoni.
            
            
               (4)In-natura u t-tip ta’ informazzjoni li għandha tiġi notifikata skont ir-Regolamenti (UE) Nru 1307/2013 u (UE) Nru 1308/2013 għandhom jiġu stipulati wkoll.
            
            
               (5)Fejn huwa meħtieġ li wieħed jirċievi informazzjoni dwar is-suq li tkun addizzjonali għal dak previst f’dan ir-Regolament u fir-regolament ta’ implimentazzjoni li jakkumpanjah minħabba żviluppi fis-suq, il-Kummissjoni għandha tkun awtorizzata li titlob tali informazzjoni għal perjodu ta’ żmien limitat.
            
            
               (6)Sabiex jiġi żgurat il-funzjonament korrett tas-sistema tan-notifika, dawk awtorizzati li jagħmlu n-notifiki għandhom dejjem jiġu identifikati fi ħdan is-sistemi ta’ informazzjoni stabbiliti. Il-proċess ta’ identifikazzjoni għandu jkun taħt ir-responsabbiltà ta’ korp uniku ta’ kuntatt maħtur minn kull Stat Membru. Barra minn hekk, għandhom jiġu ddeterminati l-kundizzjonijiet għall-għoti tad-drittijiet tal-aċċess għas-sistemi ta’ informazzjoni stabbiliti mill-Kummissjoni.
            
            
               ADOTTAT DAN IR-REGOLAMENT:
            
            
               Artikolu 1
            
            
               Kamp ta’ applikazzjoni
            
            
               1.Dan ir-Regolament jistipula regoli li jissupplimentaw ir-Regolamenti (UE) Nru 1307/2013 u (UE) Nru 1308/2013 fir-rigward tan-natura u t-tip ta’ informazzjoni li għandha tiġi notifikata u d-drittijiet tal-aċċess għall-informazzjoni jew għas-sistemi ta’ informazzjoni magħmulin disponibbli biex jissodisfaw l-obbligi ta’ notifika stipulati f’dawn ir-Regolamenti u fl-atti adottati abbażi ta’ dawk ir-Regolamenti.
            
            
               2.L-obbligi ta’ notifika stipulati b’dan ir-Regolament ikopru s-setturi elenkati fl-Artikolu 1(2) tar-Regolament (UE) Nru 1308/2013.
            
            
               Artikolu 2
            
            
               In-natura u t-tip ta’ informazzjoni li għandha tiġi notifikata
            
            
               1.L-obbligu ta’ notifika għandu jinkludi kull informazzjoni meħtieġa għal dawk il-finijiet stabbiliti fl-Artikolu 67 tar-Regolament (UE) Nru 1307/2013 u l-Artikolu 223 tar-Regolament (UE) Nru 1308/2013, jew għall-fini ta’ applikazzjoni tal-atti adottati abbażi ta’ dawk ir-Regolamenti jew għall-finijiet ta’ konformità ma’ ftehimiet internazzjonali konklużi skont it-TFUE. 
            
            
               2.L-obbligu ta’ notifika għandu jinkludi dejta kwantitattiva li tikkonsisti prinċipalment minn ċifri u dejta kwalitattiva li tikkonsisti prinċipalment minn testi u rapporti.
            
            
               Artikolu 3
            
            
               Informazzjoni addizzjonali għall-ġestjoni tas-swieq agrikoli
            
         
         
            
               1.Meta tkun meħtieġa informazzjoni addizzjonali fl-ambitu tal-Kapitolu II tar-Regolament ta’ Implimentazzjoni tal-Kummissjoni (UE) Nru 2017/xxx
                  6
                b’mod urġenti minħabba żviluppi fis-suq, il-Kummissjoni tista’ titlob mingħand l-Istati Membri n-notifika ta’ tali informazzjoni addizzjonali u tagħmel il-formoli neċessarji disponibbli sabiex tiġi kkomunikata. 
            
            
               2.Talba skont il-paragrafu 1 għandha tapplika għal mhux aktar minn 12-il xahar mid-data ta’ dik it-talba. 
            
            
               Artikolu 4
            
            
               Korp uniku ta’ kuntatt u r-responsabbiltà tiegħu
            
            
               1.L-Istati Membri għandhom jaħtru korp uniku ta’ kuntatt u għandhom jinformaw lill-Kummissjoni dwar id-dettalji ta’ kuntatt rilevanti kollha tiegħu.
            
            
               2.Il-korp uniku ta’ kuntatt għandu jkun responsabbli għall-kompiti li ġejjin fir-rigward tas-sistema ta’ informazzjoni:
            
            
               (a)li jagħti drittijiet ta’ aċċess lill-utenti; 
            
            
               (b)li jiċċertifika l-identità tal-utenti li jkunu ngħataw id-drittijiet ta’ aċċess;
            
            
               (c)li jinnotifika lill-Kummissjoni dwar id-drittijiet ta’ aċċess għas-sistema ta’ informazzjoni mogħtijin lill-utenti.
            
            
               3.Il-Kummissjoni għandha tattiva d-drittijiet ta’ aċċess tal-utenti abbażi tan-notifiki li tirċievi mingħand il-korp uniku ta’ kuntatt f’konformità mal-punt (c) tal-paragrafu 2. 
            
            
               Artikolu 5
            
            
               Tħassir
            
            
               Ir-Regolament (KE) Nru 792/2009 huwa mħassar. 
            
            
               Ir-referenzi għar-Regolament (KE) Nru 792/2009 għandhom jiġu interpretati bħala referenzi għal dan ir-Regolament Delegat u għar-Regolament ta’ Implimentazzjoni (UE) Nru 2017/xxx.
            
            
               Artikolu 6
            
            
               Dħul fis-seħħ
            
            
               Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
            
            
               Magħmula fi Brussell, 20.4.2017
            
            
               
                     Għall-Kummissjoni
               
            
         
         
            
               
                     Il-President
                     Jean-Claude JUNCKER
               
            
         
         
            
                  
                     (1)
                  ĠU L 347, 20.12.2013, p. 608.
               
               
                  
                     (2)
                  ĠU L 347, 20.12.2013, p. 671. 
               
               
                  
                     (3)
                  Ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (ĠU L 30, 31.1.2009, p. 16).
               
               
                  
                     (4)
                  Ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (ĠU L 299, 16.11.2007, p. 1).
               
               
                  
                     (5)
                  Ir-Regolament tal-Kummissjoni (KE) Nru 792/2009 tal-31 ta’ Awwissu 2009 li jistipula regoli dettaljati għan-notifiki tal-Istati Membri lill-Kummissjoni dwar informazzjoni u dokumenti fl-implimentazzjoni tal-organizzazzjoni komuni tas-swieq, l-iskema tal-pagamenti diretti, il-promozzjoni tal-prodotti agrikoli u s-sistemi applikabbli għar-reġjuni l-aktar imbiegħda u l-gżejjer iż-żgħar tal-Eġew (ĠU L 228, 1.9.2009, p. 3).
               
               
                  
                     (6)
                  Ir-Regolament ta’ Implimentazzjoni tal-Kummissjoni (UE).../... ta’... li jistipula r-regoli għall-applikazzjoni tar-Regolamenti (UE) Nru 1307/2013 u (UE) Nru 1308/2013 tal-Parlament Ewropew u tal-Kunsill fir-rigward tan-notifiki lill-Kummissjoni ta’ informazzjoni u dokumenti u li jemenda u jħassar diversi Regolamenti tal-Kummissjoni (ĠU L...).